SABINA พุ่งแรง 6% นิวไฮรอบ 2 ปี โบรกแนะซื้อเป้า 29 บ. คาดปี 65 กำไรโต 36%
SABINA พุ่งแรง 6% ราคาแตะ 26.50 บ. นิวไฮรอบ 2 ปี โบรกแนะซื้อเป้า 29 บ. ชี้ยอดขายเพิ่ม เตรียมเข้าช่วง High season ต่อในไตรมาส 4/65  ลุ้นปี 65 กำไรโต 36%
SABINA พุ่งแรง 6% ราคาแตะ 26.50 บ. นิวไฮรอบ 2 ปี โบรกแนะซื้อเป้า 29 บ. ชี้ยอดขายเพิ่ม ลุ้นปี 65 กำไรโต 36%
26 ส.ค. 2565

ผู้สื่อข่าวรายงานว่า วันนี้ (26 ส.ค.65) ราคาหุ้น บริษัท ซาบีน่า จำกัด (มหาชน) หรือ SABINA ล่าสุด ณ เวลา 11:08 น. อยู่ที่ระดับ 26.50 บาท บวก 1.50 บาท หรือ 6% สูงสุดที่ระดับ 26.75 บาท ต่ำสุดที่ระดับ 25 บาท ด้วยมูลค่าซื้อขาย 37.35 ล้านบาท ทั้งนี้ราคาหุ้น SABINA ปรับตัวขึ้นสูงสุดในรอบกว่า 2 ปี นับตั้งแต่ราคาหุ้นอยู่ที่ระดับ 26.50 บาท เมื่อวันที่ 2 ธ.ค.62

โดย บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น SABINA ราคาเป้าหมายปี 65 ที่ 29 บาท/หุ้น โดยมีมุมมองบวกจาก Opportunity day โมเมนตัมระยะสั้นไตรมาส 3/65 ดีกว่าคาดเดิมเล็กน้อยจากยอดขาย รวมถึง Gross margin คาดเพิ่มขึ้นจากไตรมาส 2/65 โดยรวมมองกำไรราว 100 ล้านบาท/ไตรมาส โตสูงเมื่อเทียบจากปีก่อน และเข้าช่วง High season ต่อในไตรมาส 4/65 ขณะที่ผลกระทบต้นทุนยังบริหารจัดการได้ทั้งหมด คงกำไรทั้งปี 65 คงไว้ที่ 400 ล้านบาท เพิ่มขึ้น 36% เมื่อเทียบจากปีก่อน โดยชอบจากธุรกิจแบรนด์แข็งแกร่ง ปรับตัวไวและเติบโตไปตาม E-commerce
ทั้งนี้คงกำไรปี 65 ที่ 400 ล้านบาท เติบโต 36% เมื่อเทียบจากปีก่อน และกำไรปี 66 ที่ 444 ล้านบาท เติบโต 11% เมื่อเทียบจากปีก่อน สำหรับระยะสั้นไตรมาส 3/65 มองผลของกิจกรรมเศรษฐกิจที่อั้นมานาน (เปิดเทอม/เที่ยว/ทำงาน/ผับ ฯลฯ) ยังส่งโมเมนตัมบวก แม้มีผลฤดูฝน คาดกำไรไตรมาส 3/65 เบื้องต้น 100 ล้านบาท ยังเติบโตแรง 71% เมื่อเทียบจากปีก่อน (คาดรายได้ 739 ล้านบาท เติบโต 38% เมื่อเทียบจากปีก่อน และกำไรจะเข้าพีคเพิ่มเมื่อเทียบจากปีก่อน และเมื่อเทียบจากไตรมาสก่อน ต่อในไตรมาส 4/65